Assange-overvåkning har kostet 35 millioner
I over etter år har Assange, som er siktet for voldtekt og seksuelle krenkelser av to svenske kvinner sommeren 2010, sittet i politisk asyl i ambassaden. Prislappen på overvåkningen av den etterlyste frihetsforkjemperen har nå økt til 3,8 millioner pund (tilnærmet 35 millioner kroner), opplyser Metropolitan Police i et brev som den engelske avisen The Guardian har fått tilgang på. Politistyrken som holder vakt 24 timer i døgnet skal forhindre en eventuell flukt for ettersøkte Assange. - Det er tull at Metropolitan Police i over ett år har vært stasjonert utenfor den ecuadorianske ambassaden, mens de venter på at Julian Assange skal forsøke å flykte. Hvordan kan dette prioriteres på et tidspunkt når politiet gjør kutt i budsjettene? Denne situasjonen kan ikke fortsette evig. Borgermesteren burde finne en løsning på denne fastlåste situasjonen, fordi i mellomtiden bruker de tid og ressurser på en kostbar spaning, sier den britiske politikeren Jenny Jones til The Guardian. Betaling for politimennenes overtidstimer utgjorde 6,4 millioner kroner. Avdelingen er nå i samtaler med innenriksdepartementet for å få dekket kostnadene. I juli hevdet Ecuadors utenriksminister Ricardo Patiño at en skjult mikrofon ble funnet inne i ambassaden. Utenriksministeren møtte sin britiske kollega William Hague i juni for å diskutere framtiden til WikiLeaks-gründeren. Landet har sagt at de er villige til å la Assange bo på ambassaden så lenge han vil. Assange har tidligere uttalt at han er forberedt på et liv innesperret på ambassaden.
Den døgnkontinuerlige overvåkningen av Wikileaks-grunnleggeren Julian Assange, som har søkt asyl i Ecuadors ambassade i London, koster myndighetene dyrt.